62016TJ0627(01)_INF
Rozsudok Všeobecného súdu z 15. decembra 2021 –Česká republika/Komisia
(vec T‑627/16 RENV)
„EPZF a EPFRV – Výdavky vylúčené z financovania – Výdavky vynaložené Českou republikou – Oddelená priama pomoc – Tradičné kontroly na mieste a kontroly pomocou diaľkového snímania – Rozdiely medzi výsledkami kontroly – Odvetvie vinárstva – Kontroly investícií na mieste metódou výberu vzorky“
1.
Poľnohospodárstvo – Financovanie z EPZF – Poskytovanie pomoci a prémií – Povinnosť členských štátov zaviesť účinný systém administratívnych kontrol a kontrol na mieste – Tradičné kontroly na mieste a kontroly pomocou diaľkového snímania – Rozdiel medzi mierou nesprávností konštatovaných po skončení týchto kontrol – Vážne a odôvodnené pochybnosti o účinnosti kontrol na mieste pomocou diaľkového snímania – Nedostatočný dôkaz
(nariadenie Komisie č. 1122/2009, článok 26, článok 31 ods. 2, články 33 a 35)
(pozri body 61, 65, 69, 73)
2.
Poľnohospodárstvo – Financovanie z EPZF – Poskytovanie pomoci a prémií – Povinnosť členských štátov zaviesť účinný systém administratívnych kontrol a kontrol na mieste – Kontroly pomocou diaľkového snímania – Náhodná vzorka a vzorka založená na riziku – Rozdiel medzi mierou nesprávností konštatovaných po skončení týchto kontrol – Vážne a odôvodnené pochybnosti o účinnosti kontrol na mieste pomocou diaľkového snímania – Neexistencia
(nariadenie Komisie č. 1122/2009, články 26 a 31)
(pozri body 75, 76, 78, 80, 81, 83, 86)
3.
Žaloba o neplatnosť – Rozsudok o zrušení – Rozsah – Čiastočné zrušenie právneho aktu Únie – Podmienka – Oddeliteľná povaha prvkov napadnutého aktu, ktoré možno zrušiť – Rozhodnutie Komisie týkajúce sa zúčtovania výdavkov z titulu výdavkov financovaných z EPZF – Oddeliteľná povaha finančnej opravy uplatnenej neoprávnene
(článok 263 ZFEÚ; nariadenie Európskeho parlamentu a Rady č. 1306/2013, článok 52 ods. 1)
(pozri body 88, 89)
4.
Akty inštitúcií – Odôvodnenie – Povinnosť – Rozsah – Rozhodnutie Komisie týkajúce sa zúčtovania výdavkov z dôvodu výdavkov financovaných z EPUZF – Rozhodnutie uvádzajúce dôvody protiprávnosti nedostatočne jasným spôsobom
(článok 296 ZFEÚ)
(pozri body 113, 114)
5.
Poľnohospodárstvo – Spoločná organizácia trhov – Podpora na reštrukturalizáciu a konverziu v sektore vinárstva – Kontroly uplatniteľné v odvetví vinárstva – Kontroly na mieste – Povinnosť realizovať systematické kontroly na mieste pred vyplatením investičnej pomoci – Neexistencia
(nariadenie Komisie č. 555/2008, článok 19 a článok 77 ods. 3)
(pozri body 119, 120)
6.
Žaloba o neplatnosť – Rozsudok o zrušení – Rozsah – Čiastočné zrušenie právneho aktu Únie – Podmienka – Oddeliteľná povaha prvkov napadnutého aktu, ktoré možno zrušiť – Neoddeliteľná povaha finančnej opravy uplatnenej neoprávnene – Zrušenie
(článok 263 ZFEÚ)
(pozri body 122, 125, 127)
Predmet
Návrh podľa článku 263 ZFEÚ, na zrušenie vykonávacieho rozhodnutia Komisie (EÚ) 2016/1059 z 20. júna 2016, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV) (Ú. v. EÚ L 173, 2016, s. 59), v rozsahu, v akom vylučuje z financovania EPZF platby uskutočnené Českou republikou vo výške 462517,83 eura pri výdavkoch týkajúcich sa oddelenej priamej pomoci a vo výške 636516,20 eura pri výdavkoch týkajúcich sa investícií v odvetvie vinárstva
Výrok
1.
Vykonávacie rozhodnutie Komisie (EÚ) 2016/1059 z 20. júna 2016, ktorým sa z financovania Európskou úniou vylučujú určité výdavky vynaložené členskými štátmi v rámci Európskeho poľnohospodárskeho záručného fondu (EPZF) a v rámci Európskeho poľnohospodárskeho fondu pre rozvoj vidieka (EPFRV), sa zrušuje v rozsahu, v akom vylučuje z financovania EPZF nasledujúce platby uskutočnené Českou republikou:
–
v prípade režimu oddelenej priamej pomoci za rozpočtové roky 2013 až 2015 suma vo výške 69054,23 eura súvisiaca s nedostatkami v analýze rizík,
–
v prípade režimu investičnej pomoci v odvetví vinárstva za rozpočtové roky 2011 až 2014 suma vo výške 636516,20 eura.
2.
V zostávajúcej časti sa žaloba zamieta.
3.
Česká republika a Európska komisia znášajú svoje vlastné trovy konania vynaložené v konaniach na Všeobecnom súde a Súdnom dvore.
4.
Švédske kráľovstvo znáša svoje vlastné trovy konania.